L'alcalde Bartomeu Muñoz tanca un acord amb la propietària per potenciar l'ús cultural de la finca\nLa masia de Can Butinyà, una perla del patrimoni badaloní, serà reconvertida en una casa museu gràcies a l'impuls de l'Ajuntament de Santa Coloma, que ha tancat un acord amb Elisa Reverter, propietària de la finca. El nebot d'aquesta, Xavier Lacort, el justifica per la proximitat de la masia amb el municipi colomenc: «L'entrada natural a Can Butinyà es fa des d'un camí de Santa Coloma.» L'acord pactat només dóna preferència a l'Ajuntament colomenc a l'hora de liderar el desenvolupament futur de la masia en una casa museu. «Ara hem de negociar com es concreta aquest acord de col·laboració», afirma Lacort.\n+ La masia badalonina de Can Butinyà, en una imatge d'arxiu. Foto: C.L.\nLa masia de Can Butinyà, a la frontera entre Badalona i Santa Coloma de Gramenet, es transformarà a mitjà termini en Can Butinyà-Casa Museu Elisa Reverter. Així ho ha acordat la propietària, exregidora badalonina de CiU durant el primer mandat de la democràcia, amb l'alcalde de Santa Coloma de Gramenet, Bartomeu Muñoz (PSC). I és que, malgrat que aquesta finca que pot tenir més de deu segles d'història està situada al terme municipal de Badalona, serà la ciutat veïna de Santa Coloma la que hi intervindrà i la que contribuirà econòmicament a la reconversió de la masia en una casa museu. Actualment, les dues parts han signat un document d'intencions que en els propers mesos es concretarà en un conveni.\nDe moment, Ajuntament i propietària s'han donat un any, segons consta en el document que dilluns passarà pel ple de Santa Coloma, per fer l'inventari de totes les peces que aquesta masia guarda al seu interior: mobles, quadres, escultures, estris diversos... Unes peces històriques que amb molta probabilitat s'exposaran en el futur equipament. Tant Bartomeu Muñoz com Elisa Reverter es comprometen, en el mateix text, a denominar en el futur la casa «Can Butinyà-Casa Museu Elisa Reverter», així com a estudiar les vies jurídiques més adients per facilitar el desenvolupament cultural de l'equipament, sigui mitjançant una fundació o una altra figura jurídica.\nEl preacord inicial no preveu els termes econòmics de les negociacions. El consistori colomenc, de moment, valora la possibilitat de contribuir econòmicament per tal de convertir aquest espai privat del barri de Canyet, amb accés principal des de Santa Coloma, «en un centre d'atracció cultural on el coneixement de la nostra història, el nostre passat i els nostres orígens s'ofereixi als ciutadans de manera natural i organitzada».\nXavier Lacort, nebot d'Elisa Reverter, ha explicat que tant els ciutadans de Santa Coloma com de Badalona gaudiran del futur equipament. Respecte al fet que sigui l'Ajuntament colomenc i no el de Badalona el que hagi pugnat per la finca, Lacort hi treu importància i puntualitza que Can Butinyà «té una relació natural amb la ciutat de Santa Coloma, atès que la principal entrada a la finca es localitza dins el terme municipal colomenc». Amb tot, Lacort creu que «seria positiu que altres administracions, inclòs l'Ajuntament de Badalona, col·laboressin en el desenvolupament del projecte que tot just es comença a gestar».\nLes 9 o 10 hectàrees que té la finca en el seu conjunt pertanyen a Badalona, després que l'únic tram que estava situat dins de Santa Coloma fos expropiat amb motiu de les obres de la B-20, segons Xavier Lacort.\nColón a Can Butinya\nDiu la llegenda que Cristóbal Colón havia dormit a la masia de Can Butinyà, en una visita que va fer a la ciutat coincidint amb la dels Reis Catòlics, que s'allotjaven al monestir de Sant Jeroni de la Murtra. No hi consta en cap document, però aquesta història segueix viva. Fins i tot, es conserva dins la casa pairal el llit en què, suposadament, va dormir el descobridor d'Amèrica.\nA la masia de Can Butinyà, la més antiga de Badalona, s'hi pot arribar des del camí de Sant Jeroni de la Murtra. L'inventari del patrimoni arquitectònic del parc de la Serralada de Marina elaborat per la Diputació explica que la masia porta el nom de Can Butinyà des del segle XVIII. Abans era coneguda com a mas Canyet i mas Rovira. Al llarg dels anys s'hi han trobat materials arqueològics de diferents èpoques, com ara peces de l'edat de ferro i restes romanes. L'antic mas va ser enderrocat i el nou es va aixecar al segle XVIII.


Aquesta guia aplega informació sobre els aspectes jurídics que envolten les persones amb discapacitat. Font: Georg Arthur - Unsplash\nLa nova legislació va encaminada a oferir suport a les persones amb discapacitat. Font: Nathan Anderson - Unsplash\nLa Fundación Aequitas i la Fundació la Caixa han creat un document amb més de 100 preguntes sobre els drets de les persones més vulnerables.\nAquesta guia creada per la Fundación Aequitas i la Fundació la Caixa aplega tota la informació en referència als aspectes jurídics que envolten les persones amb discapacitat. Com es dicta la modificació de la capacitat d’una persona, qui assumeix la seva tutela o curatela, quins drets té en referència a les herències, com s’estableix la dependència... Tot seguint la normativa actual catalana.\nLa nova legislació va encaminada a oferir suport a les persones amb discapacitat perquè estiguin en condicions de poder prendre decisions que les afecten a si mateixes. És a dir, “la primera instància ha de ser buscar el suport que es pugui prestar perquè el mateix subjecte, sol o amb ajuda, faci els seus propis actes com els altres”.\nLa modificació de la capacitat de les persones\nL'autoorganització de la pròpia discapacitat\nLa successió i la discapacitat\nEl patrimoni protegit\nInternaments i tractaments mèdics\nInfluència de la discapacitat en la responsabilitat penal\nLa guia respon diverses qüestions en referència a la modificació de la capacitat de les persones. Les causes de la modificació de capacitat són les “malalties o deficiències físiques o psíquiques que impedeixin a la persona governar-se per si mateixa”, és a dir, que afecten la seva capacitat de prendre decisions. També cal una causa o desprotecció per iniciar el procediment.\nPer modificar la capacitació d’una persona cal fer l’exploració judicial, una entrevista reservada a la persona amb discapacitat. La sentència de modificació de capacitat és el document que ha de determinar quins suports ha de rebre.\nLa guia també determina la possibilitat de la persona amb capacitat modificada de poder treballar, votar, casar-se (amb la valoració del/la jutge del Registre Civil) i tenir fills/es (sempre que pugui exercir els drets i deures derivats de la pàtria potestat).\nLa mateixa persona afectada o un/a familiar pot iniciar el procediment de modificació de la capacitat amb una demanda. També ho pot fer qualsevol altra persona prèvia comunicació a la fiscalia, que pot actuar com a demandant/part interessada o com a defensa dels interessos de la persona amb discapacitat.\nUn cop presentada la demanda, es fa el judici amb diverses proves, tant a la persona amb discapacitat com al seu entorn, per determinar els límits de la modificació de la capacitat. Aquesta modificació pot ser total o parcial, si té certa autonomia.\nEn aquest punt, també es pot constituir una tutela, especificant els actes concrets en què el tutor/a ha de representar; o una curatela, determinant els actes en què necessitarà l’assistència del curador/a.\nUn cop declarada la incapacitat, aquesta es pot modificar si varien les circumstàncies de la persona.\nLa tutela és una forma de representació de persones que no poden actuar per si soles. “Implica la substitució de l’exercici dels poders” de la persona tutelada, llevat dels actes que pugui fer per si sola. Actualment, aquesta figura es tracta com a subsidiària, per darrere de la curatela.\nEl/la jutge determina la persona més idònia (o institució) per ser tutor/a, sempre buscant l’interès de la persona amb discapacitat.\nEl tutor/a té unes obligacions i també hi ha una sèrie d’actes que no pot fer amb o sense la vigilància judicial. El/la jutge pot cessar la persona que té el càrrec de tutora i, per tant, designar una de nova. Per exemple, si incompleix els seus deures o no pot exercir aquesta responsabilitat de manera eficaç.\n“La curatela és la institució de guarda que s’estableix quan es modifica de manera parcial la capacitat d’una persona”. És a dir, el curador/a dona suport a la persona amb discapacitat, que conserva certa autonomia, en els actes que no pot fer per si mateixa. La persona amb discapacitat també dona la seva opinió.\nEl curador/a es limita a completar la capacitat de la persona amb discapacitat, per exemple, per fer despeses extraordinàries, per donar i agafar diners en préstec o per seguir un tractament mèdic.\nEl defensor/a judicial representa o, si escau, assisteix la persona amb discapacitat provisionalment: quan no ho pot fer o no hi ha progenitor/a, tutor/a o curador/a. És una persona nomenada pel lletrat/lletrada de l’administració de justícia i pot representar la persona amb discapacitat en el judici.\nA Catalunya existeix la figura d’assistència, que és la “persona que presta mesures de suport a una altra que considera que ho necessita, per la disminució [no incapacitat] de les seves facultats físiques o psíquiques”.\nLes seves funcions són vetllar pel benestar de la persona assistida i prestar suport i consentiment en determinats actes.\nEs produeix quan una persona dona el suport necessari en la presa diària de decisions o en la cura d’una persona amb discapacitat, sense que hi hagi una modificació judicial, encara que es pot acreditar amb una resolució judicial o una acta notarial.\nNormalment, aquesta figura són familiars que actuen en nom de la persona amb discapacitat.\nLes entitats tutelars\nLes entitats sense ànim de lucre, com les fundacions, poden encarregar-se de la protecció i el suport a menors o persones amb la capacitat modificada judicialment. Això, tenint present els desitjos de la persona tutelada, en la mesura del possible.\nQualsevol persona amb les facultats mentals en bones condicions pot decidir sobre una situació futura de possible discapacitat, a través d’una persona experta en temes jurídics.\nL’autotutela i els poders preventius són els instruments en previsió de la pròpia discapacitat en referència a qüestions patrimonials i a l’atenció personal i cures.\nQuan una persona preveu qui vol que sigui el seu tutor/a i quines regles addicionals desitja, en cas que la seva capacitat sigui modificada. Per tant, aquesta decisió comporta una sèrie de disposicions a tenir en compte.\nEls poders preventius\nÉs una autorització que una persona (poderdant) dona a una altra (apoderat/da) perquè faci alguna cosa per ella (concreta o general). És molt útil per a persones amb dificultats per gestionar els seus assumptes, per exemple, les persones grans.\nAquest poder no serveix en cas de discapacitat, sinó que té limitada la seva eficàcia al temps durant el qual la persona poderdant tingui plena capacitat.\n“És convenient indicar en el poder preventiu, a més de la identitat de l’apoderat/da, la d’alguna persona que exerceixi una funció de control o vigilància de la seva actuació”.\nA través del testament es pot determinar deixar el patrimoni familiar a la persona amb discapacitat (qui segurament té menys possibilitats de guanyar diners) i també establir un sistema d’administració a favor seu.\nD’altra banda, per fer un testament cal tenir la capacitat d’entendre el contingut, per això, les persones amb discapacitat intel·lectual, poden veure impossibilitada aquesta opció. Per tant, en cas que no hi hagi testament se seguirà l’ordre de proximitat en el parentiu, com en qualsevol altre cas.\nLes persones amb discapacitat com a beneficiàries de la llegítima tenen el benefici de la substitució fideïcomissària, “la possibilitat de deixar l’herència a una persona i, a la seva defunció, a una altra”.\n“El patrimoni protegit de les persones amb discapacitat és un conjunt de béns (diners, propietats o drets) destinat, en exclusiva, a la satisfacció de les necessitats vitals d’una persona”.\nEs pot fer a favor de persones amb una discapacitat psíquica igual o superior al 33%; una discapacitat física o sensorial igual o superior al 65%; o en situació de dependència de grau II o III.\n“L’administració del patrimoni protegit correspon a la persona física o jurídica designada en l’escriptura pública de constitució, amb una única limitació: la persona beneficiària no pot ésser l’administradora del patrimoni protegit”.\nA Espanya la llei vigent sobre dependència, de promoció de l’autonomia personal i atenció a les persones en situació de dependència (LAPAD), estableix els “drets a serveis i prestacions de les persones que poden ser-ne beneficiàries amb la finalitat d’aconseguir una millor qualitat de vida i autonomia personal”.\nEn línies generals, els serveis que s’atorguen tenen caràcter prioritari i han de ser prestats per la Xarxa de Serveis Socials i, si no és possible l’atenció mitjançant algun d’aquests serveis, s’incorporarà la prestació econòmica vinculada.\nTambé es dona una prestació econòmica d’assistència personal, per promocionar l’autonomia de les persones en situació de dependència. Aquesta normativa indica com es valora la dependència i en quins graus o quines ajudes atorgar, entre altres aspectes.\nL’ingrés no voluntari “es fa sense que la persona afectada estigui en condicions d’entendre el que suposa i, per tant, de prestar el seu consentiment lliure i informat”. S’aplica, per exemple, quan hi ha risc per a la integritat de la persona malalta o de les persones que l’envolten, per protegir la persona en situació de vulnerabilitat.\nLa legislació explica quan es pot sol·licitar l’internament, qui ho pot fer, de quina manera, si ha de ser de forma urgent o no... L’internament no voluntari, a més, pot ser una mesura cautelar per un temps determinat.\nEn cas de no voler rebre un tractament mèdic fins i tot en contra de l’opinió del seu/seva representant legal, la validesa dependrà del que determini la sentència de modificació de la capacitat o, si no s'especifica, dependrà del criteri mèdic.\n“La responsabilitat penal és una conseqüència jurídica de la comissió d’una infracció criminal”. Algunes persones amb discapacitat, però, poden no ser conscients de la il·legalitat de la infracció. En aquest cas, el/la jutge determina si aquesta persona té o no aquesta capacitat i, per tant, la responsabilitat penal o no.\nEn cas que una persona inimputable tingui comportaments antijurídics es poden aplicar mesures de seguretat privatives de llibertat (per exemple, l’internament) o no privatives (com el tractament mèdic o la prohibició d’anar a determinats llocs).\nDependència, salut i discapacitat, accessibilitat, assistència sanitària, atenció centrada en la persona, Fundación Aequitas, Obra Social La Caixa


La Ferme De Lorcé Stoumont Bèlgica - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLa Ferme De Lorcé-, Stoumont, Stoumont, Bèlgica, 4987 - Veure al mapaNotable7,3Basada en4comentarisLa Ferme De LorcéVeure més fotosVestíbulVeure més fotosVeure totes les 29 fotosMolt bona ubicació 8,1Veure al mapa8,1Ubicació\nSobre l'allotjamentDescripcióAl visitar Stoumont, vosté es sentirà com a casa a La Ferme De Lorcé, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Stoumont. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, forn microones, renta vaixelles, banyera a cada habitació. L'hotel ofereix instal.lacions fantàstiques, incloses ping pong, jardí, per ajudar-vos a relaxar després d'un carregat dia a la ciutat. La Ferme De Lorcé és un lloc ideal d'estada pels viatgers que busquin encant, comfort i facilitat a Stoumont.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióempolles d'aigua de cortesiarenta vaixellesbanyeraforn microones calefacciórentadora Idiomes ParlatsAnglèsFrancès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. Belvilla t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.


Gran Fele qüestiona al Centre del Carme la prohibició a València del circ amb animals - Diari La Veu\nEscriba el número 856932\nGran Fele qüestiona al Centre del Carme la prohibició a València del circ amb animals\nLa seu del Consorci de Museus acull per primera vegada una escola i una mostra de les disciplines circensesimatge\nEls diferents tallers que faran els professors del Circ Gran Fele tindran lloc divendres, dissabte i diumenge amb entrada gratuïta.\nEl Centre del Carme acull per primera vegada un circ. La seu del Consorci de Museus s'obri a aquesta disciplina amb el Circ Gran Fele, que realitzarà durant tot el mes de febrer tallers gratuïts per a iniciar-se en les disciplines circenses. Els visitants podran aprendre malabars o acrobàcies, conéixer a través d'una mostra el món paral·lel a les carpes, com ara la Barraca de fenómenos, el Gabinet de curiositats o una fira. Allò que no hi haurà són animals vius perquè la companyia mai no ha exhibit. Malgrat això, el director de Gran Fele ha qüestionat aquest dijous durant la presentació de la mostra la prohibició de la ciutat d'acollir circs amb animals.\nEl director del Circ Gran Fele, Rafael Pla, ha demanat realitzar un debat més profund al voltant de la prohibició de l'Ajuntament de València d'acollir a la ciutat circs amb animals. "Es prohibeix el circ amb animals però en canvi es permeten els espectacles amb animals a l'Oceanogràfic o al Bioparc", ha qüestionat l'alma mater del Circ Gran Fele, preguntat per aquest diari sobre la normativa que ja s'aplica a la ciutat del Túria i amb la qual treballa el govern valencià per a fer extensible la prohibició a tot el territori valencià. "La prohibició no és del tot certa", ha afegit, i ha recordat que a Alfafar, durant el darrer Nadal, sí que es va instal·lar un circ amb animals. Això no obstant, el Gran Fele ha recordat que el circ europeu històricament "eren pallassos i cavalls" però "hi ha qui duu cinc lleons o cinc tigres i, després, què fem amb això?", ha retret. "No crec que calga dur animals. Jo mai n'he dut", ha sentenciat.\nEls visitants podran conéixer de manera "lúdica" les "essències d'una disciplina oblidada", ha explicat Rafael Pla, de manera que aquell qui recórrega a la sala Ferreres i la Goerlich del Centre del Carme podrà gaudir de petits espectacles com el Pulgar Circo o la Barraca de fenómenos, on contemplar la Dona sense cap, un personatge amb una història que el Gran Fele ha ubicat a la València dels anys 50 del segle passat. També es podrà veure el Gabinet de curiositats, on els curiosos al crit de "passen i vegen" podran descobrir animals, com ara un drac però d'acció mecànica i altres elements màgics vinculats al "major espectacle del món", que serveixen "per a il·lusionar o enganyar". "A les perifèries del circ hi havia altres activitats", ha recordat el mestre de cerimònies, com ara una fira que antigament funcionava amb tracció animal, però ara són els pares els qui amb el seu pedaleig accionen la plataforma perquè els menuts facen voltes.\nEls tallers, "on expliquem una manera de fer circ, una forma diferent d'encantar i seduir la gent, estaran oberts el divendres i el dissabte de 18 a 20 hores i diumenge d'11.30 a 13.30 hores del mes de febrer.\nEl Circ Gran Fele treballa "amb un peu en el circ clàssic i un altre en la creació contemporània", ha indicat Pla. Això, justifica que el Centre del Carme s'obriga a la disciplina, ja que "estem treballant per a donar cabuda a les ofertes culturals contemporànies" i així "apropar a la ciutadania allò que desconeix perquè ho faça i puga valorar el treball", ha afegit el director del Centre del Carme, José Luís Pérez Pont. "Transgredim els límits –ha continuat Pérez Pont– de què és allò que pot succeir a un espai museístic" i a la seu del Consorci de Museus "està succeint tot allò que té a veure amb la cultura contemporània" i, en aquest sentit, l'aportació que fa el circ "és fonamental", ha incidit el responsable del museu.\n"El circ no és de babaus"\n"És bo visibilitzar el circ i és bo dur-lo a les sales", ha afegit, per altra banda, el Gran Fele. La companyia –Premi Nacional de Circ 2008, Premi Max de circ i Premi Calidoscopi de la UE– va dur un espectacle al Principal de València fa tres anys i és habitual veure-la al teatre des de fa 25 anys. Tindre-la ara al Centre del Carme "és una cosa magnífica", ha reconegut Pla.\nRafael Pla, qui forma part del Consell Assessor del Circ, ha desmentit que el circ siga "una cosa de babaus, com tradicionalment s'ha identificat". El circ "té un gran valor cultural", però, a més, en el cas de la companyia valenciana "ens apropem a totes les cultures possibles i les fem nostres".\nEscriba el número 606365


AMPA ESTEL-GUINARDÓ Una bona guia per educar en positiu\nEscrit per\tComissió de Comunicació\tel\tdimecres, 3 d'octubre de 2012\nUs presentem una publicació que ens ha semblat molt interessant. Es tracta de la guia ¡Quien te quiere a ti!, editada per Save the Children amb el suport del Ministerio de Sanidad, Servicios Sociales e Igualdad. Es tracta d'una guia adreçada a pares i mares que té per objectiu fomentar l'educació en positiu i lluitar contra a la violència cap als infants.\nÉs una guia extensa però molt ben estructurada amb un primer capítol dedicat al desenvolupament dels infants en cada fase de la vida (quins canvis es produeixen i quines necessitats tenen en cadascuna d'elles), un segon sobre el vincle afectiu, un tercer sobre la resolució de conflictes i un quart sobre les conseqüències de l'ús de la força amb les criatures. El llibre planteja exemples de situacions quotidianes en què ens podem trobar tots en el dia a dia dels nostres fills i proposa pautes per resoldre'ls.\nLa guia fa molt d'èmfasi en desmuntar els mites que justifiquen l'ús de la violència com a eina per educar, i recorda que castigar als nens (físicament o psicològicament) suposa vulnerar els drets dels infants, i que les enquestes oficials, com la del Centro de Investigaciones Sociológicas de 2004, revelen que el 52% de la població creu que a vegades cal pegar a les criatures per educar-les.


La clonació de vuit vedells assoleix una maduresa que només frena l'ètica\nLa tècnica utilitzada pels investigadors japonesos s'anomena de «transferència nuclear»\nDiversos investigadors japonesos han aconseguit el naixement de vuit vedelles clonades amb gens idèntics, fet que ha donat la maduresa a aquesta polèmica tècnica. Després d'una nissaga animal de rates, ratolins, ovelles i vaques, només l'ètica o la moral podrien ja impedir que es cloni un ésser humà.\nEls científics han aconseguit superar un per un tots els esculls de la tècnica, però això ha fet més visible l'espinós dilema dels límits de la creació animal i humana. L'ovella Dolly, creada a Escòcia el 1997, va marcar una fita en l'obtenció de rèpliques exactes d'animals per una millora de l'obtenció d'aliments per a l'home.\nLa revista Science ha revelat aquesta semana als Estats Units que un equip de genetistes de l'institut cientific J. Kato de Naro, al Japó, ha aconseguit superar tots els precedents i crear vuit vedelles idèntiques amb una tècnica de «transferència nuclear».\nHan utiltizat nuclis de cèl·lules cúmul i epitelials de l'ovari i de l'oviducte d'una vaca que, injectades en altres òvuls i cultivades, varen donar lloc a embrions viables. Un total de vuit dels deu embrions cultivats i implantats en vaques que actuaven com a mares suplementàries aconseguiren prosperar i en varen néixer vuit animals, alguns dels quals tenen actualment uns quatre mesos.


El 3r Trimestre, onLine! - Institut Tecnològic de Barcelona\nEl 3r Trimestre, onLine!\nA partir del 14 d’abril, es considera lectiu en format de formació online.\nEn un moment complicat, ho volem fer fàcil\nSeguirem el sistema de l’Institut Obert de Catalunya i també molt semblant a l’UOC (Universitat Oberta de Catalunya)\nS’adaptaran el continguts de cada UF que queda per acabar mantenint els mínims per poder assolir les capacitats de manera fàcil.\nL’objectiu és que continuïn aprovant els estudiants que anaven aprovant i que aquells que tenien alguna dificultat els resulti fàcil enganxar-se i superar aquestes UFs.\nÉs possible que hi hagin 15 dies presencials al final de curs. Potser no tots a la vegada, però podria ser per grups petits que permetin mantenir el “distanciament social”. Això ens ho comunicaran les autoritats educatives i sanitàries. Aquests dies es podrien fer servir per corroborar l’autoria de les activitats, o alguna prova senzilla.\nCom “sempre”, farem servir el Classroom.\nL’activitat i participació en el classroom i el correu de l’ITB serà l’eina principal de comunicació. Estigueu atents.\nTindrà molta importància la participació, dins de cada activitat de la unitat formativa, en “Comentaris de la classe”. Aquesta participació, ja sigui preguntes, contestacions, etc servirà de manera positiva per la nota de l’UF.\nEls/les formadors/es penjaran continguts, exemples, activitats, lliuraments de manera setmanal.\nEs penjaran els dies que tocaria la seva UF (abans o en el moment de classe)\nEl/la formador/a anirà contestant a les preguntes que hi hagin a “Comentaris de la classe”.\nLa nota de l’UF vindrà determinada principalment per les activitats i la participació dels estudiants als “Comentaris de la classe”.\nSi un estudiant amb una assistència correcta fins el 13 de març, tenia suspesa alguna UF, s’intentarà facilitar la recuperació. Dependrà dels continguts i ho ha de valorar cada formador/a. El/la vostre/a formador/a us informarà en el seu moment.\nEls/les tutores us ajudaran al respecte de les dificultats que pugueu tenir. Farem tot el que estigui en les nostres mans per ajudar-vos. Es posaran en contacte amb vosaltres, si us plau contesteu.\nA partir de demà dimecres 15 d’abril de 2020, els/les vostres formadors/es i tutors/es començaran aquesta nova etapa del curs. Alguns companys no consulten molt el correu, sisplau, feu arribar el missatge per les vostres xarxes socials.\nÀnims!! hem de treure tot el que sigui positiu d’aquest moment tan complicat.


Edición del sábado, 25 julio 2015, página 40 - Hemeroteca - Lavanguardia.es\nEdición del sábado, 25 julio 2015, página 40\n40 LAVANGUARDIA CULTURA DISSABTE, 25 JULIOL 2015 CRÍTICADETEATRE MARIATARRAGÓ BarcelonaD elaAalaZ,ZAZ.Lacan tant francesa Isabelle Geffroy, coneguda amb el nom de Zaz, és tot un fenomen.Lessevescançonsnono més han enamorat aFrança si no quejasónreconegudesatotelmón. Amb una naturalitat desbordant, i una gran connexió amb el públic, Zaz és energia pura. Després de l’èxit del seu segon àlbum, Recto Verso (2013), arriba Paris,undisc dedicatalseuamoralaciutatdela llum,laciutatquel’havistanéixer. En aquest àlbum, la cantant fa versions de temes coneguts de fi gures com Frank Sinatra oElla Fitzgerald iconté les col·labora cionsdegranscantantscomChar les Aznavour, Pablo Alborán o Quincy Jones alaproducció. Zaz combinalachansonfrancesaambel swing, el jazz, el gènere big band i fins itot s’atreveix amb el tango . Aquestanit(ales21h)laparisienne cantaràaBarcelonaielseuconcert tancaràelrellevantGuitarFestival quesecelebraalPobleEspanyolde Montjuïc. Una de les novetats del seu úl timàlbuméslaversióespecialde SouslecieldeParisambPabloAl borán.Comhaestatcantaraduo amb un dels artistes més impor tantsd’Espanya? JonoconeixiaPabloAlboránabans que la meva productora em pro posésdecantaraduoambell,però la veritat és que treballar amb en Pablohaestatmoltfàciliunplaer.A part de ser un gran músic, és una persona molt agradable, obser vador,natural,atentiambungran humor. S’ha convertit en un gran amic! Quèéselquet’hamogutadedi carelterceràlbumaParís? Noestavaprevistferaquestàlbum, però sempre rebia missatges de fans demanantme un disc amb cançons d’abans, clàssics france sos.Hovaigproposarenunareunió itot va quallar. Amés els produc tors van quedar en xoc amb la propostaideseguidavandirquesí. Feraquestàlbumhaestatrelativa mentfàcilperquètractatemesque jasónmeravellosospersisols,can çonsqueadores,quejasónperfec tes. Tot ha estat qüestió de versio narigaudirne.AmbParishecres cutmolt! Enaquestúltimàlbumtocaes tilscomelswing,jazzoelgènere bigband,finsitottango.Hadeci ditcanviarunamicad’estil? Bé, és més aviat una altra manera d’articularlamúsica.Laclauésfer les frases més curtes per intensifi carelritmeialhoraaconsegueixes queelbigbandbrillimés,apugesla música. També es diu que els seuste mesteneninfluènciesdediversos països. Durant la seva formació, s’ha inspirat en algun referent concret per crear el seu estil? Comesdefiniriamusicalment? Alllargdelamevavidam’haninflu ïtmoltescoses.Quanerapetitaana vaalconservatori.Desprésvaigco mençar aescoltar les veus del gos pel ielsoul. La meva mare era professora d’espanyol irecordo queaclasseunavegadaensvapor tarlaTunad’Àvila,queemvafasci nar. Sóc molt fan de la cultura ila llenguaespanyoles! La sevaenergia és present en totes les seves cançons... Creu queésla claudelseuèxit? Sí,crecquesí.Allàonvaigvullque la gent participi iesdiverteixi. He participat en associacions d’adults autistes on ballem junts. És simple peròmoltvaluós! Últimamentesparla de vostà com la nova Edith Piaf. Hi està d’acord? Aquesta etiqueta és un repteounasatisfacció? QueetcomparinamblagranEdith Piafésmoltafalagador.Peròjocrec que cada persona és única. Piaf és Piafijosócjo. Éscertquehihaal guna cosa en la seva veu ilaseva maneradeparlar,unaconnexióes pecial que ens uneix. Isobretot en el caràcter. Ella tenia una actitud moltobertaambelpúblic,s’estima va la seva gent iera molt visceral, sencera.Sí,hihaunaaliançainvisi blequeensuneix.c KOMMERSANT PHOTO / GETTY L’enèrgicacantantZazclausuraràavuielGuitarFestivalBarcelona “Piaf és Piaf,josóc jo,però ens uneix alguna cosa” Isabelle Geffroy, Zaz, cantautora francesa, actua avui aBarcelona ENTREVISTA AL NOU ÀLBUM ‘PARIS’ Lacantantversiona temesclàssicsdefigures comFrankSinatrao EllaFitzgerald Elrastre delnazisme LatortugadeCalifòrnia Autora:DanielaFeixas Direcció:LurdesBarba Llocidata:LaSeca(finsal26/ VII/2015) JOANANTONBENACH Alafamíliaqueenspresental’últi maobradeDanielaFeixas(Torre lavit,1973)hihaunaombrademal dat que es projecta sobre els més joves de manera inquietant. Im pertorbable. De nacionalitat alemanya, la fa míliavaabandonarelseupaísder rotat, el 1945, fugint de l’ocupació aliada iamb el propòsit d’enterrar elpassaticomençarunanovavida. L’avi, mort de feia anys, havia tre ballat en un hospital psiquiàtric, sobre el qual, en ple deliri racista delnazisme,haviencirculatsospi tes d’uns tractaments irregulars dels pacients. La filla –la mare a l’obra– havia estat infermera del mateixcentrehospitalari,on,amb eltemps,hivahaverforçanotícies que alguns malalts havien mort d’una manera inexplicable. Tot semblaindicarqueladonaguarda el secret d’aquelles morts ifins hi ha qui creu conèixer indicis de la seva participació en les misterio sesdefuncions. ALatortugadeCalifòrniaelcon flicte principal es gronxa sobre l’onada de l’ambigüitat ielconei xement dels crims del nazisme, perpetratsamblavoluntatd’elimi nar els individus pertorbadors de lapuresadelaraçaària. Eltítoldel’obraprovédeltreball de la néta de la dona, una adoles cent compromesa amb la campa nya de reintroducció de la tortuga mediterrània, amenaçada per l’in vasió d’una espècie americana, fortament depredadora. La metà fora sobre la manipulació de po blacions senceres, queda, doncs, apuntada en el compromís medi ambientaldelpersonatgemésjove delahistòria.Ésellaquiplantejael nuclidramàticenlarelació,carre gada d’hostilitat, dels fills –Emil i Àngela– amb la mare, és adir, en una complicada, gairebé impossi ble, convivència amb la dona que hatancatenunssilencissospitosos la seva conducta, probablement reprovable, de quan treballava a l’Alemanyanazi. Obsessionadaperlapossiblehe rència genètica de la maldat ma terna, la filla mor en un hospital mental,perbéquel’autora,enuna llicència molt ben resolta, permet que el seu espectre, perfectament lúcid, comparteixi les obsessions quel’hantorturatfinsalfinalamb el seu germà. L’Emil, per la seva banda, manté un diàleg agre ies querpamblamare,interessadaper damuntdetotenquètotstres,ella, lanétaielfill,participinenelfune raldel’Àngelacomsientreellsreg nésunaexemplarharmonia. És ben segur que La tortuga de Califòrniaquedaràcomunadeles millorscreacionsqueladramatúr gia autòctona ha aportat el Grec d’enguany. El text de Daniela Fei xas és, de dalt abaix, un model d’escriptura dramàtica potent, apassionant,ambunespinzellades pinterianes molt ben aplicades, i elssilencisdelesincertesesmagis tralment tractats. En això, és clar, també hi ha tingut un paper deci siu la direcció de l’espectacle, a càrrecdeLurdesBarba,untreball magnífic,precís,detallista... Isenselamésmínimallacunaen la direcció d’intèrprets. Superba, impecable Anna Güell, ielmateix es pot dir de Josep Julien (Emil). Daniela Feixas, l’autora, fa una Àngela un pel boirosa, com perto ca aladona que ja ha marxat, i Clara de Ramon és la néta que apuntauncreixementdesuficient consistència. Per tot plegat, cal desitjar una llargavidaal’espectacle.c El mecenes LeonardA. Lauder,a ‘Magazine’ REDACCIÓ Barcelona ElMagazinedeLaVanguardia publica aquest diumenge una àmplia entrevista amb un dels grans mecenes de les arts, el multimilionari iempresari delsEstatsUnitsdecosmètica Leonard A. Lauder, àvid col·leccionista ifilantrop. Un delshomesmésricsdelmón,el 137è, segons la revista Forbes, Lauder és el principal col·lec cionistadepinturacubistaiha fet una donació al Metropoli tan de Nova York de 81 qua drescubistes(Picasso,Braque, Gris,Léger)valoratsenmilmi lionsd’euros.“Sipotstransfor marunasocietat,unanació,un museuiferquesiguiunamica millordelqueera,jahasacon seguitlatevaaportacióalahu manitat”,declaraLauder.c


Dia Mundial de l’Aigua. 22 de març – Ponts\nAmb l’objectiu de promoure solucions inspirades en la natura, el tema central del Dia Mundial de l’Aigua 2018 és ‘La natura per a l’aigua’.\nEls danys mediambientals, juntament amb el canvi climàtic, són causants de múltiples crisis relacionades amb l’aigua. Inundacions, sequeres i la contaminació de l’aigua s’agreugen a causa de la degradació de la vegetació, la terra, els rius i els llacs. Quan la gestió dels ecosistemes és irresponsable, resulta més difícil assegurar l’accés a l’aigua, necessària per sobreviure i prosperar.\nLes solucions basades en la natura tenen el potencial per resoldre molts dels reptes associats a l’aigua. Però cal fer molt més amb les infraestructures ‘verdes’ i harmonitzar-les amb les infraestructures ‘grises’ allí on sigui possible. La replantació de boscos, la restauració de les connexions entre rius i deltes i la recuperació de maresmes són mesures que ajudaran a restablir el cicle de l’aigua i alhora millorar la salut humana i mitjans de vida de moltes comunitats.\nQuines mesures poden prendre els operadors d’aigua i sanejament?\nEls operadors d’aigua i sanejament són essencials per proporcionar els serveis necessaris per assolir l’Objectiu de Desenvolupament Sostenible 6 – garantir la disponibilitat i una gestió sostenible de l’aigua i el sanejament per a totes les persones. La pressió de la urbanització ràpida, les crisis relacionades amb l’aigua i el canvi climàtic fan necessaris operadors d’aigua i sanejament prou forts per poder suportar aquests desafiaments i, alhora, contribuir a l’alleugeriment dels causants d’estrès en els ecosistemes.\nA través de l’Aliança Global d’Associacions d’Operadors d’Aigua (GWOPA) allotjats al Recinte Modernista de Sant Pau, ONU-Habitat dóna suport a operadors públics d’aigua, i els ajuda a treure profit de l’enorme potencial dins la comunitat global per compartir coneixements per al benefici de tothom. Ho aconsegueix mitjançant les Associacions d’Operadors d’Aigua (“WOPs” pels segles en anglès). Les WOPs són associacions sense ànim de lucre entre dos o més operadors d’aigua i/o sanejament, creades amb l’objectiu d’enfortir capacitats per proporcionar serveis de qualitat de manera sostenible.\nAl llarg de l’última dècada, més de 100 WOPs han ajudat als operadors a augmentar la seva eficiència en la gestió de l’aigua, a tractar de forma segura aigües residuals, i a enfortir procediments per gestionar situacions de desastre. Les WOPs ajuden a preparar els operadors perquè puguin fer front a les crisis relacionades amb l’aigua; també repliquen el coneixement existent i les bones pràctiques per tot el món.\nEn el marc del Dia Mundial de l’Aigua se celebra el 8é Fòrum Mundial de l’Aigua, esdeveniment que es pot seguir a través de les xarxes socials de GWOPA/ONU-Habitat.


Escac al rei - Diari de Girona\nadrià pujol cruells 28.05.2017 | 21:15\nStefan Zweig va escriure Novel·la d'escacs entre els anys 1938 i 1941, i es va suïcidar l'any 1942. Nascut a la Viena austrohongaresa, cultivat i cosmopolita, exiliat diverses vegades, escriptor prohibit, fou un pacifista inacabat i jueu per atzar. Es va llevar la vida, convençut que el nazisme passaria de taca d'oli.\nLa novel·la s'esdevé en un transatlàntic. A bord, el campió mundial d'escacs, Mirko Czentovic juga amb els passatgers per distreure'ls, els apallissa i apama un sobresou. Fins que s'enfronta amb el misteriós Dr. B., que la partida queda en taules. Czentovic s'enfurisma, trabuca les peces. Glacial, avar i mig autista, nascut a les entranyes de la Rússia més inhòspita, és gairebé analfabet i una màquina implacable al tauler. No raona, executa les regles millor que ningú.\nCzentovic exigeix la revenja. Jugant a contracor, el Dr. B. abandona la segona partida a mitges, congestionat. Aleshores sabrem que és austríac, refinat i culte, i un pres polític torturat per la Gestapo. Durant l'aïllament i d'imprevist, obté un manual d'escacs. L'ajuda a suportar la solitud, els interrogatoris inclements i les humiliacions. A la cel·la sobreviu d'imaginar partides contra si mateix.\nCombinatòries sense fi, sense tauler, una resistència que tanmateix li desballesta el cervell. Per això abandona la presó, neuròtic, amb la síndrome que se'n diu d'estrès posttraumàtic. I d'aquí que no vulgui jugar mai més. A la llarga, la cultura i la intel·ligència no solen guanyar contra els robots ensinistrats per matar.\nAra que maldem per un bon pla de lectura, Novel·la d'escacs passa endins en mitja tarda. A mi m'ha posat parabòlic. Mirko Czentovic és Espanya i el Dr. B. és Catalunya.\nL'Espanya moderna neix fa tres segles, tot i que l'òvul sigui força més antic, quan la mentalitat visigòtica d'Isidor de Sevilla es va fecundar amb la sang dels pobles americans i dels súbdits de Boabdil. Espanya neix altiplanària, a còpia dels Decrets de Nova Planta. Les lleis de Felip V que, com Czentovic, va ser un calculador obsedit, una màquina penetrativa i, no obstant això, un babau inframental.\nLa Catalunya d'ara també neix fa tres segles, quan perd la guerra contra Felip V, tot i remuntar-se la llavor a les assemblees dites de Pau i Treva, la primera de les quals presideix l'abat Oliva al Rosselló, fa mil anys. Com el Dr. B., Catalunya cova el trauma, després d'haver patit empresonaments, elèctrodes i exilis. Després d'haver imaginat mil maneres de guanyar, mentre ditejava els barrots de la cel·la.\nPotser no va anar així. Els pobles no tenen personalitat, però els patriotismes sí. La qüestió és que, d'uns anys ençà, n'hi poso quaranta, Czentovic i el Dr B., Espanya i Catalunya juguen als escacs. Per primer cop, el presoner polític arrenca unes taules, l'any 2009, a Arenys de Munt. I Espanya l'obliga a jugar la revenja.\nPassa que ara Catalunya abandona la partida a mitges, sabedora que el contrincant és una maquinària, mig analfabeta i avara. Catalunya és conscient que si continua jugant, per molta cultura i treva que hi esmerci, la neurosi es dispararà de nou. I la veig segura que el suïcidi ara no toca.\nEscal al rei


Reflexions en veu alta: 123.000 pel comissari de l'Any Espriu\nCada any, la Generalitat i les institucions culturals inauguren l'any d'un/a escriptor/a. Com tots sabem, enguany està dedicat al centenari, entre d'altres, a l'autor creador de mites com SINERA o SEPHARAD, és a dir, Salvador Espriu. Fa dies que als mitjans sona la notícia que el comissari d'aquest esdeveniment cultural anual, en Xavier Bru de Sala, ha estat recompensat per l'Any Espriu amb la xifra de 123.000 euros. Bé, aquí se'm genera una qüestió: És normal que un comissari d'un esdeveniment rebi aquesta xifra?És clar que no poso en dubte que les persones que treballen per la cultura no es mereixin una recompensa. Ara bé, tenint en compte, "la crisi" que arriba fins als llindars de la cultura, se sap que 'ha retallat el pressupost per a les institucions culturals. Així com també, el fet que els mitjans públics com TV3 estan en perill de ser privatitzats; i encara més sembla que no hi hagi pressupost per a l'educació pública, etc. Llavors em pregunto: hem oblidat què és bàsic per als ciutadans en qüestions culturals? I si resulta que la cultura s'està mercantilitzant? fet que contrastaria amb la realitat social i cultural que vivim, perquè molts han de buscar-se la vida com poden per dur a terme els seus projectes culturals: músics, pintors, escriptors... Així doncs, caldria reflexionar sobre com volem que sigui la nostra cultura.\nAquest senyor fa anys que viu del 'cuento', o del `poema', vaja.\n29 de març de 2013 a les 17:49\nSí Júlia, la crisi!\n29 de març de 2013 a les 20:35


Concentració docents i investigadors UB (DJ 15 juny, 7 tarda, Edifici Històric) | COS | secció sindical de la UB\n← TransFormemUB: Assemblea dilluns 22, de 14 a 16h, Fac. Filologia\nPer la independència i per unes universitats públiques emancipadores, defensem una societat sense classes →\nPosted on Juny 9, 2017\tby cosub\nLa concentració tindrà lloc a Pl. Universitat a les 7.\nTransFormemUB convoquem una concentració per al dijous vinent 15 de juny a les 7 de la tarda per fer efectiva la taula reivindicativa que defensem. A més de la concentració i la tancada del dia 4 i de la vaga del dia 16 de maig, i atesa la imminència de la fi d’un any acadèmic en una situació d’incertesa general, TransFormemUB portem tot el mes passat i aquest principi de juny intentant implicar la resta del Comitè d’empresa perquè convoquéssim conjuntament una mobilització massiva del PDI, a la qual cosa no han donat suport. Després de dues reunions i diferents propostes, a la darrera reunió del Comitè d’empresa (8 de juny) s’ha decidit convocar una Assemblea de tot el PDI i una roda de premsa per al proper 19 de juny. Mentrestant les negociacions entre el Comitè d’empresa i l’equip de govern de la Universitat de Barcelona segueixen el seu curs (no solament lent, sinó gens resolutori respecte al que reivindiquem).\nTransFormemUB considera imprescindible visibilitzar públicament el malestar que l’aplicació del reial decret del 2012 i la manca de definició d’una política de personal a llarg termini està provocant entre la plantilla. Cal tornar a expressar al carrer quines són les nostres principals reivindicacions, sobre les quals volem i creiem que el rectorat de la UB ha de donar una clara resposta. Així com la Generalitat insisteix a retallar 1.5M € del Capítol I de docència acomiadant professorat precari, centenars de professors titulars de la UB no imparteixen la totalitat de la seva dedicació docent. És urgent resoldre això i, alhora, fer possible:\nQue no s’implementi el punt cinquè de la normativa del PDA aplicant el Reial Decret-Llei 14/2012 del govern del PP en el sentit d’augmentar la docència de professorat a jornada completa a 32 crèdits.\nQue es reconegui que hi ha falsos associats i que no es faci cap acomiadament (en forma de no renovació), ni reducció de contracte.\nQue es reobri la taula de negociacions per regularitzar aquests falsos associats.\nQue es convoquin Comitè i Junta del professorat a la taula que ha d’elaborar la relació de llocs de treball (RLT).\nPer aquest motiu, TransFormem UB convoquem tot el PDI (laboral i funcionari) a una concentració davant l’edifici històric, a les 7 de la tarda el dijous 15 de juny.\nTransFormemUB [COS, CGT-PPA, APR]\nBarcelona, 9 de juny del 2017


L’Ajuntament d’Hostalric dóna llum verda al projecte de senyalització de la Ruta de la Tordera i la riera d’Arbúcies - Tribuna Selvatana - Diari comarcal de La Selva - Actualitat, notícies, opinió...\nSocietat // Comarca // Hostalric\nFotografia: Una de les zones que acull el pas d´aquesta ruta. / La Selva Comunica\nL’Ajuntament d’Hostalric dóna llum verda al projecte de senyalització de la Ruta de la Tordera i la riera d’Arbúcies\nEn aquest projecte intervenen ajuntaments de la Selva i Barcelona, la Diputació de Girona, la Diputació de Barcelona i el Consell Comarca de la Selva.\nEl ple de l’Ajuntament d’Hostalric ha aprovat, per unanimitat, el Conveni marc de col·laboració entre la Diputació de Girona, el Consell Comarcal de la Selva i els Ajuntaments d’Arbúcies, Blanes, Breda, Hostalric, Massanes, Riells i Viabrea i Sant Feliu de Buixalleu pel desenvolupament dels projectes de senyalització i execució de les obres de la ‘Ruta de la Tordera i Riera d’Arbúcies’.\nAquest projecte, en el tram d’Hostalric, té un pressupost total de 48.731,03 €, entre la redacció del projecte executiu, la redacció del projecte de senyalització, el projecte d’execució de l’obra i la direcció de l’obra. La previsió és que la senyalització de la ruta sigui una realitat l’any vinent.\nLa ruta comença al municipi del Montseny i acaba a Blanes. En total, 18 municipis que acullen trams de la ruta. Aquest projecte va començar a caminar l’any 2010 i té com a objectiu marcar una ruta resseguint la Tordera i la riera d’Arbúcies, mitjançant la pràctica de la bicicleta i el senderisme, afavorint la descoberta del territori, promovent el coneixement de la natura i patrimoni associats al riu, i fomentant el desenvolupament local dels municipis amb l’arribada de nous visitants.


blocdenkbrota: En attendant l'inattendu\n(Espectacle de dansa a La Seca)\nA l’Espai Brossa del carrer Allada-Vermell s’hi havia vist molta màgia, començant per Hausson. Ara aquest espai s’ha traslladat al carrer Flassaders, en el que havia estat des de 1441 lloc d’encunyament de moneda, i continuem veient màgia.\nPerò la màgia que hi he vist avui no és la que ens ofereixen habitualment els mags, avui ens l’han ofert dos ballarins: la Claire Ducreux i el Toni Mira amb l’espectacle En Attendant l’Inattendu, una funció d’una bellesa poc comuna.\nUn banc i una taula és tot el que hi ha com a posada en escena, i la il·luminació, senzilla però molt efectiva. Sona una música a l’estil de Django Reinhardt i Stéphane Grappellii i ella es veu arrossegant el banc. Ell apareix a escena i s’asseu davant la taula i comença a fer uns moviments amb les mans com si mesurés alguna cosa; sembla una persona pragmàtica. Ella comença una dansa interactuant amb el banc, entrant pel davant, sortint per darrera, posant-se a sota; sembla una persona idealista... Mica en mica van acostant-se els dos ballarins i dansen junts. Què passa? No ho sabem, però comencem a intuir que hi ha un acostament, un relació, una fussió... possiblement una història d’amor.\nLa idea és molt bona, diria que genial; l’execució espectacular, doncs tot flueix d’una manera que sembla senzilla, però perquè així ho aparenti necessita del màxim rigor. Hi ha moments molt divertits, com quan el ballarí fa parar la música i explica que farà un solo; bé, que no el pot fer perquè assajant-lo es va fer mal, però que ens l’explicarà...\nTeniu fins el 18 de desembre per anar-lo a veure. No us el perdeu; tan és que no sigueu aficionats a la dansa, és més que dansa, és espectacle en estat pur i segur que aplaudireu amb el cor, com ho hem fet avui.\nPer cert, el nou Brossa té molt bona pinta; senzill, però acollidor i comparat amb l’anterior... fins i tot es veu gran.\nEtiquetes de comentaris: En attendant l'inattendu, La Seca


Orihuela torna a l'Edat Mitjana\nCavallers, princeses, bruixes, mags i donyets es donen cita a Orihuela gràcies a un dels mercats medievals més grans d'Espanya. Falconeria, degustacions i tornejos… Si t'agrada viatjar en el temps, este cap de setmana Orihuela és el teu destí.\nEl nucli antic d'Orihuela acull entre el 31 de gener i el 2 de febrer el seu tradicional Mercat Medieval, amb més de 350 llocs que estructurats en dos zones, un soc àrab i un espai cristià, s'estén des de l'Arc de Sant Domènec fins a la Plaça de Santiago.\nAnimacions als carrers com la falconeria, les danses, els tallers de vol d'aus, espectacles de castellers, degustacions gastronòmiques i desfilades de tropes, se succeïxen durant els tres dies que dura la fira. Activitats medievals per a tots en un marc històric incomparable.\nPassa't un d'estos tres dies per Orihuela i comprova com era la vida a l'Edat Mitjana en una de les ciutats més importants del Regne de València.


L'alumne Víctor Galindo, el productor musical d'arrere l'èxit de Zzoilo "Mon Amour" | Enti Sound\nVíctor Galindo és alumne del grau de Producció de Música i So per a la Indústria de l’Entreteniment de l’ENTI-UB i en aquest moment és encara al primer any. Però si parlem de repercussió del seu treball, VGBases, l’alter ego de Víctor al camp de la producció musical, ja és un nom d’èxit.\nUna trobada fortuïta, una relació d’amistat amb un altre músic i el 2020 apareix “Mon Amour” la cançó de Zzoilo que agafa volada realment durant l’estiu del 2021 fins que arriba el remix al costat d’Aitana.\nAvui el vídeo original té més de 3 milions de reproduccions, però el remix amb Aitana ha arribat en alguns canals als 41 milions de reproduccions només a Youtube.\nHem parlat amb el Víctor per saber més del seu perfil i de com es va forjar aquest gran èxit.\nCom acabes treballant amb Zzoilo?\nRealment és súper senzill, l’any passat estava estudiant Telecomunicacions a Gandia, i Zoilo ( Zolio Tuñón Roses, de nom artístic Zzoilo) estava a la mateixa residència, però estudiant una altra carrera. Ens vam conèixer de festa, com xavals corrents i vaig veure que feia música, tocava la guitarra i jo produïa i vam començar a fer qualsevol cosa. Vam tenir la sort de tenir una sala de música on ens passàvem força temps i aquí vam començar a fer ximpleries i vam començar a fer temes més seriosos i aquí és on van sortir gairebé totes les cançons que té.\nUs has produït totes les cançons?\nDe les que té penjades, totes menys una. Ara sí que treballa amb molts més productors perquè és el que ha de fer, treballar amb gent de diferents estils.\nTu com comences a produir?\nVa ser com fa quatre-cinc anys, que un amic meu es va descarregar FL Studios i es va posar a produir i fer bases. Aleshores em va picar la curiositat i vaig començar a tafanejar jo també per no estar a casa sense fer res i arran d’això, gràcies a molts vídeos de YouTube, vaig anar aprenent.\nA partir d’això vaig anar penjant bases que componia a YouTube, o les venia.\nCom apareix Mon Amour?\nLa cançó no recordo gaire bé com va aparèixer la idea, però segurament va ser que Zzoilo va començar des de casa seva a tocar la guitarra un dia, a la nit segurament, va treure una cançó, una lletra, i l’endemà vam baixar a la sala de música per veure que es feia, i realment va passar per quatre gèneres diferents abans de ser la cançó que tots coneixem. Doncs això, va ser molt senzill, només uns col·legues fent el ximple i va acabar sortint la cançó.\nUs esperàveu aquest boom?\nPer res. Era la primera cançó que pujava Zzoilo com a artista i la primera cançó que jo produïa. Ningú no esperava res d’això.\nCom va aparèixer poder treballar amb Aitana?\nElla ens va explicar que estava cuinant i va escoltar la cançó, li va agradar moltíssim i va posar un tweet amb una part de la lletra ia partir d’aquí la Zoilo li va preguntar si volia fer el remix i ella va acceptar encantada.\nSí, jo segueixo fent bases a casa meva, li segueixo enviant coses a Zzoilo i que el vegi si les vol fer servir o el que vulgui.\nI a banda de amb Zzoilo tens pensat o treballes amb algú més?\nDe moment només les col·laboracions que ha tingut Zzoilo, és a dir, de moment només estic fent coses arran del que em surt amb Zzoilo, ja que està força complicat acostar-se a artistes més grans, encara que gràcies a això he pogut conèixer molts compositors , productors, etc. Que ajuda molt a tenir contactes.\nCom vas descobrir ENTI-UB?\nDoncs el que va passar va ser que abans d’escollir la carrera de Telecos, no recordo haver vist aquesta, crec que perquè és força nova.\nJa quan vaig veure que realment era Telecos, so i imatge, doncs amb els meus pares vam començar a mirar carreres més relacionades amb la producció musical i vam acabar trobant aquesta Universitat.\nCreus que estudiar música en una carrera de producció cal?\nCrec que sí, ja que al final tot productor acaba sabent música, encara que no hagi estudiat res, la pràctica acaba fent el mestre.\nQuè esperes aconseguir en acabar la carrera?\nVull poder sortir de l’ENTI-UB amb informació de tots els aspectes de la producció, no tant sortides professionals sinó més aprenentatge.


e-colònies.cat : La infància a Catalunya, cada vegada més pobra\nLa infància a Catalunya, cada vegada més pobra\nGairebé 350.000 menors catalans pateixen la falta de recursos econòmics.\nPoques ajudes i, a més, les que hi ha “no són eficaces en la disminució de les desigualtats”, segons constata l'anàlisi de l'oenagé. Per això, els nens pobres cada vegada estan més empobrits. El 40% de les famílies monoparentals estan en situació de vulnerabilitat econòmica, el mateix passa amb les llars amb feines precàries. L'escassa renda i les elevades despeses de la vivenda obliguen a “compartir pisos sobreocupats, ocupar il·legalment i patir desnonaments”, reconeix l'organització. Com a exemple revelador, cita que la renda mitjana mensual per persona a Catalunya és de 1.055 euros i el del lloguer ronda els 596 euros a l'mes.\nLes conseqüències de la pobresa en els menors són contrastables, afecta el seu desenvolupament físic, emocional i cultural. I a més “dona peu a una societat injusta i poc cohesionada”. Els autors de l'informe tenen dipositada alguna esperança en la renda garantida de ciutadania, que va entrar en vigor el setembre del 2017 a Catalunya, però la seva implantació està pràcticament estancada.\nLa pobresa castiga totes les parcel·les de la vida dels més petits: educació, sanitat, vivenda… L'estudi de Save the Children constata que a “Catalunya la universalitat de la cobertura sanitària encara no és una realitat” i les despeses sanitàries no cobertes accentuen la desigualtat entre els nens. Per això, l'informe recomana que la inversió en despeses sanitàries “es faci en clau d'equitat, pensant sempre en la garantia d'accés dels nens més vulnerables a tots els serveis que necessiten”.\nEl percentatge de nens víctimes de violència masclista va augmentar el 68,7% entre el 2011 i el 2017. Segons revela l'informe de Save the Children, en aquests sis anys un total de 15 nens van morir a causa de les agressions domèstiques. L'estudi constata que molts nens són maltractats en el seu entorn familiar, en lloc d'estar protegits. Pateixen danys físics o emocionals de manera crònica. De vegades, la violència s'encobreix com a disciplina. Aquestes agressions només són la punta de l'iceberg, ja que el maltractament queda tancat dins de la llar. La gran majoria de casos no es denuncien, “s'estenen en el temps i poden tenir conseqüències dramàtiques”. Aquest tipus d'agressions són difícils de reduir a causa de la seva invisibilitat perquè “es fonamenten en patrons socials i culturals que s'han de canviar”. A Catalunya, les bases jurídiques de la lluita contra la violència en els nens “són molt fràgils” perquè el Codi Civil “encara no prohibeix el càstig físic als nens".


Tapa't de tapes: Bròtola marinada amb gingebre i vinagre d'arròs\nBròtola marinada amb gingebre i vinagre d'arròs\nJa feia dies que tenia aquesta recepta guardada al calaix de receptes pendents. L'havia vist en una de les revistes Cuina que rebem a casa cada mes perquè hi estem subscrits i que, en aquella ocasió, anava plena de variades i bones receptes. Justament vaig decidir posar-la en pràctica quan, la setmana passada, el Manel va arribar a casa amb un peix que havia comprar i que jo encara no havia tastat mai, la bròtola, també dita mòllera de fang i mòllera pigada o pigallada, fura, molla o mamona (sí, ja ho veig que aquest últim nom és una mica descarat ;-)), però no hi ha res com la riquesa lingüística! he he he.\nLa peixatera li havia dit, em va explicar ell, que era un peix molt bo, de carn molt fina i més suau que el lluç. Un peix, vaig pensar, ideal per a macerar amb gustos més potents, que conferissin una personalitat pròpia a aquella menja.\nCasualment, aquesta setmana vam comprar gingebre fresc, que ja vaig fer servir a la recepta que us vaig explicar aquí, I de vinagre d'arròs, als prestatges de casa, sempre n'hi tenim perquè sovint ens agrada cuinar a l'estil oriental. Ja no dic res de la salsa de soja, que en tenim tres de diferents... Així que ho tenia tot per dur a terme amb èxit aquesta recepta que us explico.\nIngredients pel marinat:\nPeix (pot ser bacallà, salmó, etc, o bròtola, en aquest cas)\n3 c. de vinagre d'arròs\n3 c. de salsa de soja\n1 c. de gingebre fresc ratllat\nVerdures o amanida per acompanyar el peix\n2 c. de vinagre d'arròs\nEl que fem primer és netejar el peix i tallar-lo a trossos d'uns dos dits cada troç. Aquí us presento la bròtola a tots els qui, com jo, tampoc no la coneixieu.\nA continuació, preparem el marinat. Barregem tots els ingredients dins un bol i hi fiquem el peix.\nRemenem una mica i ho deixem reposar 30 minuts a la nevera. Un cop passat aquest temps, col·loquem el peix, només el peix sense el marinat, en una safata de forn i ho enfornem durant 10 minuts a 170 ºC.\nAra que ja el tenim cuit el tenim quasi a punt. Abans, però, preprarem una salsa amb la soja, el vinagre d'arròs, el sucre i la llimona.\nAquesta salsa és la que barrejarem amb la salsa del marinat que ja teníem abans i regarem el peix amb la barreja de líquids.\nAra, ja podem servir la bròtola, acompanyada de carbassa cuita, bròquil, amanida... o allò que vulgueu! Bon profit!\nEtiquetes de comentaris: Conserves, oriental, Peixos, Salses, Segons\nconchi 17 de març de 2015 a les 9:54\nLa brotola la he visto pero no la he probado nunca, tu receta totalmente oriental, debía estar muy rico!! La compraré a ver que tal está. Bss.\nMontse Bertran 17 de març de 2015 a les 10:24\nQue bo! ptons\nM Glòria 17 de març de 2015 a les 10:38\nAquest peix per aquí baix no l'he vist mai...\nMarinat d'aquesta maneraha d'estar molt bo!\nViví Taboada. 17 de març de 2015 a les 11:02\nque maravilla de plato se ve de lo mas apetecible, bicos\nFem un mos 17 de març de 2015 a les 11:43\nAquest peix l’he vist, però no l’he comprat mai. Amb aquesta preparació te d’estar molt bo.\nPalmira http://comeconmigoelblogdepalmira.over-blog.es/ 17 de març de 2015 a les 11:51\nMai he vist brótola però aquesta marinada a casa ens agrada molt per donar una mica de sabor a un peix congelat per exemple.\nmamilu 17 de març de 2015 a les 14:24\nQuin marinat mes bo per aquesta molla...no conexia els altres noms...va molt be apendre tantes coses.\nSergio Velasco Aranguez 17 de març de 2015 a les 16:47\nq maravilla de plato y q sencillo parece ser de hacer!!! apuntado si o si.\nLA COCINERA DE BETULO 17 de març de 2015 a les 17:07\nEs un peix molt suau, fa molt que no en menjo ara.\nL'has donat un toc oriental molt bo.\nÀgata Albero 17 de març de 2015 a les 22:16\nUna marinat bonísssim, el unt de gingebre a mi també m'agrada molt, amb salmó queda stupendu!!!\nMiquel 17 de març de 2015 a les 23:36\nNi lo he visto ni lo he probado.Pero tomo nota por si lo pillo algun dia.Buen marinado y buen resultado final.\nGemma 18 de març de 2015 a les 8:15\nJo tampoc coneixia aquest peix, ni tampoc tots els seus noms :)\nMarinat així ha de quedar boníssim i molt gustós, tinc debilitat pel gingebre :)\nCristina 18 de març de 2015 a les 19:43\nNoia! es nota que a Palamós hi ha bona pesca i una bona subhasta de peix...M¨apunto al club d´'ignorants.


LA MOBILITAT DEL FUTUR | VIU a fons\nLES CLAUS QUE MARCARAN ELS CANVIS EN LA MOBILITAT DURANT ELS PROPERS ANYS.\nSolucions intel·ligents i ciutats connectades digitalment en xarxa facilitaran les múltiples solucions per desplaçar-se\nMittlerer Ring i Olympiapark\nEls proveïdors per l’automoció treballen per oferir les innovacions tecnològiques que aviat veurem als nostres carrers i carreteres. El principal objectiu ara, del que tothom parla, és el desenvolupament de noves solucions de propulsió que siguin més respectuoses amb el medi ambient.\nLluny de centrar-se únicament en l’automòbil, la mobilitat futura estarà centrada en l’esser humà, és a dir, es desenvoluparan moltes solucions -amb una perspectiva molt extensa- per tal de satisfer les necessitats de les persones. Haurà de ser una mobilitat intel·ligent, amb solucions integrals i potenciant el transport col·lectiu. El model que ha funcionat molts anys, al qual cada persona amb necessitat de desplaçar-se era propietària del seu vehicle, es troba en vies d’extinció.\nLLUNY DE CENTRAR-SE ÚNICAMENT EN L’AUTOMÒBIL, LA MOBILITAT FUTURA ESTARÀ CENTRADA EN L’ESSER HUMÀ\nActualment ja existeixen opcions com les ofertes per empreses com Cabify i Uber, que ofereixen serveis similars als dels taxis, però amb alguns avantatges addicionals. També es pot fer ús de les empreses de carsharing que permeten fer un ús compartit de cotxes.\nAls serveis de cotxes compartits s’han d’afegir altres solucions que ja estan en marxa a les grans ciutats com, per exemple, el lloguer de bicicletes, patinets i motocicletes elèctriques. Poc a poc, el cotxe privat va perdent protagonisme davant les noves modalitats i aquesta tendència es mantindrà durant els propers anys. Moltes empreses es troben desenvolupant nous serveis de mobilitat intel·ligent que puguin oferir un servei totalment personalitzat al client per mitjà d’una aplicació. Els mateixos fabricants d’automòbils, conscients del nou panorama futur, treballen en aquesta direcció.\nEls automòbils es podran connectar entre si per intercanviar informació i per rebre\ncomunicacions que potenciaran la seguretat vial\nLes ciutats optimitzaran i encaixaran totes les modalitats de mobilitat. A les grans urbes hi haurà, per exemple, unes “zones de lliurament” en la qual els usuaris podran deixar els seus cotxes perquè es aparquin sols, sense necessitat de conductor. A les ciutats, els “Hubs” seran els llocs en què els usuaris canviaran d’un mode de transport a un altre. Una ciutat es defineix com “intel·ligent” quan està preparada per gestionar problemes i trobar solucions. I un cotxe pot rebre el mateix qualificatiu si compta amb un alt nivell d’automatització i és capaç de rebre entrades de dades variables i aplicar una lògica de control complexa. El cotxe de el futur encaixa per tant de forma perfecta en el concepte de trànsit d’una ciutat connectada digitalment en xarxa.\nA LES GRANS URBS HI HAURÀ UNES “ZONES DE LLIURAMENT” EN LA QUAL ELS USUARIS PODRAN DEIXAR ELS SEUS COTXES PERQUÈ S’APARQUIN SOLS, SENSE NECESSITAT DE CONDUCTOR\nReduir les emissions i, fins i tot eliminar-les, és l’objectiu futur i gran repte de l’automoció.\nUn dels canvis més importants fa referència a la prioritat de pas: el vianant la tindrà sempre sobre els vehicles, fins i tot de les bicicletes i del transport públic. És un dels punts que potenciarà els desplaçaments a peu. Per assolir aquesta fita serà necessari reduir la velocitat a les ciutats. Aquests canvis impliquen la necessitat d’una transformació cultural de les persones que haurà de començar per les pròpies famílies i haurà de ser una assignatura obligatòria a les escoles.\nEn qualsevol cas, l’arribada de noves solucions de mobilitat no acabarà amb el protagonisme dels cotxes. Els vehicles adoptaran en breu avenços tecnològics com, per exemple, la mobilitat connectada. Gràcies a l’arribada de la tecnologia 5G, els automòbils seran cooperatius, més intel·ligents i segurs, ja que es podran connectar entre si per intercanviar informació per rebre comunicacions sobre alertes de col·lisió, avisos de si els cotxes precedents estan frenant de forma sobtada, etc.\nLes noves tecnologies i les millors aplicacions permetran la combinació idònia de diferents mitjans de mobilitat. Una ciutat futura podrà tenir pàrquings automàtics, carrils d’alta velocitat elevats, voreres prioritàries o carrils específics per vehicles autònoms.\nEl següent pas, una vegada controlada la mobilitat sostenible i activa, serà la implantació de la conducció autònoma. Els constructors han fet els darrers anys importants avenços en aquest camp i disposen de tecnologia preparada per començar a funcionar. Serà possible ordenar el transit des de “núvols” virtuals i es podrà millorar la seguretat vial i controlar la coordinació del transit. No obstant, encara queden per solucionar problemes tan importants com l’emmagatzemat i comercialització de dades personals i els nous protocols que s’hauran de crear en cas d’accident. La incertesa per poder executar aquestes soluciones és, encara, elevada.\nSERÀ POSSIBLE ORDENAR EL TRANSIT DES DE “NÚVOLS” VIRTUALS I ES PODRÀ MILLORAR LA SEGURETAT VIAL I CONTROLAR LA COORDINACIÓ DEL TRÀNSIT\nDe moment, la conducció autònoma es va instaurant de forma parcial, ja que no podrà ser totalment activa fins que tots els vehicles que circulin siguin autònoms. Fins llavors, aquesta tecnologia ajudarà a millorar l’experiència de conducció, evitant al conductor feines tan quotidianes com les constants operacions de posada en marxa i aturada quan es circula al mig d’embussos de tràfic.\nVehicles compartits i informació interactiva han de servir per gaudir d’una mobilitat més intel·ligent i activa, sense perjudicar el medi ambient.\nEn l’aspecte mediambiental, tothom sembla estar d’acord en que la solució que acabarà per imposar-se és la del cotxe elèctric. De fet, existeix ja una extensa oferta de models elèctrics de tots els segments. Des d’urbans de reduïda mida ideals per conduir i estacionar a les grans ciutats, utilitaris perfectes pels que necessiten una mica mes d’espai, compactes o els crossovers, els cotxes de moda. Una oferta amplia que en breu creixerà de forma exponencial amb els llançaments que diferents marques han anunciat per l’any 2020.\nEN L’ASPECTE MEDIAMBIENTAL, TOTHOM SEMBLA ESTAR D’ACORD EN QUE LA SOLUCIÓ QUE ACABARÀ PER IMPOSAR-SE ÉS LA DEL COTXE ELÈCTRIC\nPerò la implantació del cotxe elèctric és lenta, els combustibles fòssils semblen tenir encara llarg recorregut. Per tant, durant uns anys han de conviure el petroli, el gas natural comprimit i el gas liquat. També existeixen marques que aposten per l’hidrògen com a combustible per algun dels seus models més eficients i ecològics. I, per suposat, els híbrids i híbrids endollables tenen assegurada una forta i llarga implantació al mercat.\nA més de cotxes elèctrics, d’altres opcions com el patinet i la moto elèctriques tindran un important protagonisme\nLa bicicleta ha de jugar un paper fonamental per tal d’eliminar cotxes de les grans ciutats.\nEs tracta d’una fundació nascuda fruit del consens de diversos actors amb l’objectiu transformador de les ciutats de Tarragona i Reus. Els principals punts són la reactivació econòmica, potenciar el posicionament de la marca Tarragona, fomentar la participació ciutadana i incorporar coneixements i noves tecnologies a la gestió i a la presa de decisions.\nDins les seves missions està la de fer una transformació urbana i créixer com a regió sostenible. En aquest sentit es treballa per optimitzar la mobilitat en un territori densament poblat, transformant aquestes ciutats per millorar l’apartat mediambiental, amb un estricte control de la contaminació atmosfèrica. Un control integral de la mobilitat permetrà concentrar dades sobre aspectes com els aparcaments, sistemes de transport públic o l’estat del tràfic. També es treballarà per fomentar l’ús de vehicles elèctrics i híbrids.


Els amics de Gabriel Pérez organitzen el IV Memorial de Pàdel en el seu record\nL’edició de fa un any reunia unes 80 persones en homenatge al jove\nJa fa quatre anys que el jove esportista anoienc Gabriel Pérez Escalante va traspassar. Els seus amics i familiars li tornen a fer un homenatge aquest agost amb el torneig de pàdel que porta el seu nom.\nEl dissabte 29 d'agost, pocs dies després que es compleixi el quart aniversari de la seva mort, tindrà lloc el Torneig de Pàdel Memorial Gabriel Pérez. L'organitzen els companys de Pàdel del Gabri, de l'Infinit d'Igualada, per quart any consecutiu. El jove va morir el 23 d'agost de 2016 per una apendicitis que no es va diagnosticar a temps a l'Hospital d'Igualada. L'edició del 2019 va reunir 80 persones.\nSi la situació de la COVID-19 ho permet, l'objectiu dels organitzadors serà aplegar el màxim de jugadors en diferents torns per no tenir acumulació d'aforament. El sistema de joc serà omplir les sis pistes de l'Infinit en quatre torns de joc. En cada torn es realitzaran partits de deu minuts, els jugadors que guanyin el seu partit aniran escalant a la pista superior i els jugadors que perdin, aniran baixant a pistes inferiors.\nA 3/4 de 9 s'aturaran els partits per recordar al Gabriel amb música i parlaments amb presència dels jugadors, amics i familiars just davant de la placa commemorativa, que es va col·locar fa tres anys a la paret de l'Infinit on dóna accés a les pistes de pàdel. El preu de la participació és per cobrir despeses. La inscripció és telemàticament, per codi QR i per tenir la samarreta d'aquest any s'haurà de pagar amb antelació 5 euros per Bizum com indica en les instruccions de la inscripció. El dia de la celebració es farà pagar 7 euros que dóna dret a jugar a les pistes, a una botifarrada amb cansalada i un refresc. L'organització vol agrair a "la família que ens ajuda i ens dóna llibertat per fer el Memorial i agrair també als col·laboradors que han contribuït amb donacions i regals pel sorteig final."\nLa marca esportiva Ixcor estrena un anunci trepidant amb la firma del capelladí PeteroftheSpoon\nL'OKEstiu de l'Igualada Femení atreu a més de 100 joves amb unes exigents jornades de tecnificació\nLa portera igualadina Noelia Garcia fitxa per l'Eibar de la Lliga Iberdrola\n2 La tornada a l'escola se salda amb 6 grups confinats a l'Anoia 2850 lectures\n9 Els matrimonis a l'Anoia, a l'alça el 2019, amb rècord d'enllaços entre dona i dona 1270 lectures


About: Sanç d'Aragó i d'Hongria\nCatedral de Toledo, a la Capilla de los Reyes Viejos\nArquebisbe de Toledo; fill de Jaume I el Conqueridor i Violant d'Hongria\nPintura anònima del s. XVII amb el bisbe màrtir\nSanç d'Aragó (Barcelona?, 1247 - Martos, Jaén, 1275), va ser un príncep d'Aragó, fill de Jaume I el Conqueridor i religiós mercedari, que fou bisbe de Toledo. És venerat com a beat al si de l'Orde de la Mercè. Sanç fou el quart fill de Jaume I el Conqueridor i de la seva muller Violant d'Hongria. De ben petit encaminaren el seu camí vers la religió i ingressà a l'Orde de la Mercè. Va arribar a ésser ardiaca de Belchite i abat a Valladolid. El 1266, només amb 16 anys, fou designat arquebisbe de Toledo, càrrec que desenvolupà fins al 1275; el seu pare assistí en 1268 a la seva presa de possessió a Toledo. En 1275 fou capturat en batalla contra els musulmans del regne de Granada, i fou degollat a Martos (Jaén). La seva despulla fou sebollida a la Catedral de Toledo, a la Capilla de los Reyes Viejos. La tomba fou redescoberta en 1503 i se'n va descriure, ja que el bisbe estava revestit amb valuoses robes i joies. En 1947, però, en obrr els sepulcres del presbiteri, no es van poder trobar les restes de Sanç, ni de dues altres persones reials, sense que se sàpiga què va passar. Considerat màrtir, és venerat al si de l'orde mercedari com a beat; la seva festivitat és el 21 d'octubre. (ca)\nBisbe i màrtir (ca)\nSanç d'Aragó (Barcelona?, 1247 - Martos, Jaén, 1275), va ser un príncep d'Aragó, fill de Jaume I el Conqueridor i religiós mercedari, que fou bisbe de Toledo. És venerat com a beat al si de l'Orde de la Mercè. Sanç fou el quart fill de Jaume I el Conqueridor i de la seva muller Violant d'Hongria. De ben petit encaminaren el seu camí vers la religió i ingressà a l'Orde de la Mercè. Va arribar a ésser ardiaca de Belchite i abat a Valladolid. Considerat màrtir, és venerat al si de l'orde mercedari com a beat; la seva festivitat és el 21 d'octubre. (ca)\nSanç d'Aragó i d'Hongria (ca)\nBeat Sanç d'Aragó (ca)


La combinació de sal amb herbes és una opció ideal per fer les teves receptes més saboroses i saludables. En aquesta ocasió, destaquem la sal d’herbes Veritas, perquè a més de la comoditat del seu envàs, més gran que un saler de taula i amb tres orificis de diferents mides segons l’ús que decideixis donar-li, conté un 10% de verdures i herbes aromàtiques que s’coblen perfectament a tots els menjars. La sal d’herbes es pot convertir en una gran alternativa per potenciar el sabor dels teus plats, i reduir el consum de sal, i per tant de sodi.\nLa selecció de vinagretes Veritas ofereix opcions més saludables que les tradicionals, i estan elaborades en un obrador que aposta per la incorporació de persones amb discapacitat. La de vinagreta i mostassa resulta un comodí fantàstic per donar als plats un toc gurmet amb les seves notes àcides i dolces. La seva base de vinagre de poma i cúrcuma afavoreix la digestió alhora que aporta una frescor ideal per utilitzar sobre amanides amb fulles verdes i brots, i no conté oli. D’altra banda, la vinagreta d’alfàbrega combina l’aroma dolça i mentolada d’aquesta planta mil·lenària, amb pinyons, julivert i oli d’oliva verge extra. Fresca, versàtil i mediterrània, és perfecta per escampar en amanides, pizzes, pastes, carn a la brassa i verdures. Inspira’t amb la nostra col·lecció d’amanides!\nAquesta beguda fermentada a base de te i naturalment gasificada va néixer a Àsia, i es va saber guanyar el seu lloc pels seus ja coneguts avantatges quant a la microbiota intestinal i millores del sistema immunitari. Ara sumem a la família de kombutxes Veritas elaborats a Mataró la nova varietat de coco, amb un gust dolç que no embafa, i a més té totes les propietats hidratants i refrescants d’aquesta fruita. A més, el trobes a un superpreu: 2,75€ els 500 ml.\nLa liofilització és un mètode de conservació dels aliments que consisteix a deshidratar-los sotmetent-los a una ràpida congelació i eliminant el gel posteriorment mitjançant un lleuger escalfament al buit que el transforma en vapor sense passar per l’estat líquid. A diferència de la fruita deshidratada, la fruita liofilitzada Veritas no només conserva, sinó que potencia els gustos i manté les vitamines, els minerals i la fibra. Totes les qualitats d’aquest mètode t’ofereixen una manera simple i còmoda per portar fruita on vagis per afegir als teus plats, batuts o simplement picar de la bossa. Maduixa, gerd o nabius: quina fruita inclouràs al teu dia a dia? No t’oblidis de tastar també els Banana Chip, elaborats amb oli de coco, una gran alternativa a l’snack tradicional.\nGaudeix d’aquest deliciós snack amb el toc exòtic del curri i beneficia’t de les propietats nutricionals d’una de les fruites seques més completes. L’anacard és ric en greixos saludables (omega-6), proteïnes vegetals, vitamines, minerals i hidrats de carboni. Afegeix-los a receptes com aquests zoodles de carbassó amb ajoblanco d’anacards.\nUn snack que mai passa de moda, en un format de dues galetes fàcils de transportar vagis on vagis. Tant si necessites energia per continuar entre hores com si vols treure’t aquestes ganes de picar una cosa dolça, aprofita l’irresistible i clàssic gust de la combinació de xocolata i avellanes. El sandvitx Chococrunchy de Biocop cuida els seus ingredients utilitzant sucre i cacau de comerç just, i no conté oli de palma.\nFonoll, menta, regalèssia, gingebre, gavarrera, càssia i lavanda tenen en comú una propietat que és la seva gran capacitat antiespasmòdica. Tots aquests productes de la terra tornen a ella en un envàs biodegradable. Les infusions Teo barregen aromes autèntiques i exquisides, que et poden ajudar a reforçar el sistema immunitari, o simplement complaure’t amb una pausa diària per gaudir del ritual del te.\nA més de la clàssica versió de gra o molt, ara Saua porta el seu cafè d’especialitat en càpsules compostables amb certificació OK Compost presentades en envasos d’alumini, un material infinitament reciclable. El cafè Saula és de proced+ència aràbiga, i destaca per una aroma intensa i nítida i un gust elegant i complex. Comença el dia gaudint de la màxima qualitat de la seva matèria primera!


El curs de cuina de l’Escola d’Adults de Bellreguard esgota les places en 2 dies | Safor Press\n– El periode de matrícula dels 16 cursos que oferix va començar dilluns i acabarà el 5 d’octubre.\n– A més de cuina, que ha esgotast les 24 places en 48 hores, compta amb cursos per a obtenir la graduació en secundària, tres nivells de valencià, set cursos d’anglés i dibuix i pintura.\n– Igualment, oferix gratuïtament espanyol per a immigrants i alfabetització i neolectors.\nBellreguard, 6 de setembre. L’Escola Municipal d’Adults de Bellreguard va obrir dilluns el període de matrícula per al curs 2017/18 per als ensenyament de primer cicle o alfabetització i neolectors; graduat en educació secundària; el B1, C1 i C2 de valencià -els antics elemental, mitjà i superior-valencià, amb 3 nivells; set nivells d’anglés, espnayols per a immigrants, pintura i dibuix, i cuina, que en dos dies ha esgotat les 24 places. Es tracta d’un curs consolidat que sol reunir gent entre 40 i 50 anys amb temps lliure i que se sent atreta, a més de la gastronomia, pel boca a boca dels que ja l’han cursat i les relacions socials que genera.\nLa inscripció per a la resta de cursos estarà oberta fins el 6 d’octubre de 9 a 13 h a la secretaria de l’Escola a la Casa del Poble en la plaça Major en dies lectius. També es pot fer la matrícula on line a través del web municipal. Les classes s’impartiran a la Casa del Poble, excepte el cursos de cuina, a les Escoles Noves, i dibuix i pintura, a les Escoles Velles. Pel que fa als preus, van des la gratuïtat dels cursos d’espanyol per a immigrants i alfabetització als 125 euros de la matrícula en el curs de cuina o el B1+ i el B2 d’anglés, passant pels 50 euros del B1 de valencià i el d’educació secundària. La resta oscil•la entre els 100 i els 110 euros.


En aquesta web s'utilitzen cookies de tercers i pròpies per aconseguir que tinguis una millor experiència de navegació, puguis compartir contingut a les xarxes socials i perquè puguem obtenir estadístiques dels usuaris.\nPots evitar la descàrrega de cookies a través de la configuració del teu navegador, evitant que les cookies s'emmagatzemin al dispositiu.\nCom a propietari d'aquest lloc web, us comunic que no utilitzem cap informació personal procedent de cookies, només realitzem estadístiques generals de visites que no suposen cap informació personal.\nÉs molt important que llegeixis aquesta política de cookies i comprenguis que, si continues navegant, considerarem que n'acceptes l'ús.\nSegons els termes inclosos a l'article 22.2 de la Llei 34/2002 de Serveis de la Societat de la Informació i Comerç Electrònic, si continues navegant, estaràs prestant el teu consentiment per a l'ús dels mecanismes esmentats.\nL'entitat responsable de la recollida, el processament i la utilització de les teves dades personals, en el sentit establert per la Llei de Protecció de Dades Personals, és la pàgina L'Aire Esports, propietat de L'Aire Esports – Carrer Catalunya, 12, 08401 Granollers, Barcelona.\nLes galetes són un conjunt de dades que un servidor diposita al navegador de l'usuari per recollir la informació de registre estàndard d'Internet i la informació del comportament dels visitants en un lloc web. És a dir, es tracta de petits fitxers de text que queden emmagatzemats al disc dur de l'ordinador i que serveixen per identificar l'usuari quan es connecta novament al lloc web. L'objectiu és registrar la visita de l'usuari i desar certa informació. El seu ús és comú i freqüent a la web ja que permet a les pàgines funcionar de manera més eficient i aconseguir més personalització i anàlisi sobre el comportament de l'usuari.\nLes cookies utilitzades al nostre lloc web, són de sessió i de tercers, i ens permeten emmagatzemar i accedir a informació relativa a l'idioma, el tipus de navegador utilitzat i altres característiques generals predefinides per l'usuari, així com seguir i analitzar l'activitat que duu a terme, per tal d'introduir millores i prestar els nostres serveis d'una manera més eficient i personalitzada.\nLes cookies, en funció de la seva permanència, es poden dividir en cookies de sessió o permanents. Les que expiren quan l'usuari tanca el navegador. Les que expiren en funció de quan es compleixi l'objectiu per al que serveixen (per exemple, perquè l'usuari es mantingui identificat als serveis de l'Aire Esports) o bé quan s'esborren manualment.\n__utmc De Tercers (Google Analytics) En finalitzar la sessió Es configura pel seu ús amb Urchin No Exempta\n__utmz De Tercers (Google Analytics) 6 mesos Emmagatzema l'origen o campanya que explica com l'usuari ha arribat fins a la pàgina web No Exempta\nAquest tipus de galeta recorda les seves preferències per a les eines que es troben als serveis, per la qual cosa no ha de tornar a configurar el servei cada vegada que visiteu. A tall d'exemple, en aquesta tipologia s'inclouen: Configuració de volum de reproductors de vídeo o so. Les velocitats de transmissió de vídeo que siguin compatibles amb el vostre navegador. Els objectes guardats al “carret de la compra” als serveis d'e-commerce com ara botigues.\nAquestes cookies són utilitzades per esbrinar a quin país es troba quan se sol·licita un servei. Aquesta galeta és totalment anònima, i només s'utilitza per ajudar a orientar el contingut a la vostra ubicació.\nLes galetes de registre es generen una vegada que l'usuari s'ha registrat o posteriorment ha obert la sessió, i s'utilitzen per identificar-lo als serveis amb els objectius següents:\nMantenir l'usuari identificat de manera que, si tanqueu un servei, el navegador o l'ordinador i en un altre moment o un altre dia torneu a entrar en aquest servei, seguireu identificat, facilitant així la vostra navegació sense haver de tornar a identificar-vos. Aquesta funcionalitat es pot suprimir si l'usuari prem la funcionalitat [tancar sessió], de manera que aquesta galeta s'elimina i la propera vegada que entri al servei l'usuari haurà d'iniciar sessió per estar identificat.\nComproveu si l'usuari està autoritzat per accedir a certs serveis, per exemple, per participar en un concurs.\nAddicionalment, alguns serveis poden utilitzar connectors amb xarxes socials com Facebook o Twitter. Quan l'usuari es registra en un servei amb credencials d'una xarxa social, autoritza la xarxa social a desar una galeta persistent que recorda la seva identitat i li garanteix accés als serveis fins que expira. L'usuari pot esborrar aquesta galeta i revocar l'accés als serveis mitjançant xarxes socials actualitzant les preferències a la xarxa social que específica.\nCada vegada que un usuari visita un servei, una eina d'un proveïdor extern genera una galeta analítica a l'ordinador de l'usuari. Aquesta galeta que només es genera a la visita, servirà en properes visites als serveis de l'Aire Esports per identificar de forma anònima el visitant. Els objectius principals que es persegueixen són:\nIdentificar de forma anònima els continguts més visitats i per tant més atractius per als usuaris. Saber si l'usuari que està accedint és nou o repeteix visita.\nImportant: Llevat que l'usuari decideixi registrar-se en un servei de l'Aire Esports, la galeta mai no anirà associada a cap dada de caràcter personal que pugui identificar-lo. Aquestes galetes només seran utilitzades amb propòsits estadístics que ajudin a l'optimització de l'experiència dels usuaris al lloc.\nAquest tipus de cookies permeten ampliar la informació dels anuncis mostrats a cada usuari anònim als serveis de L'Aire Esports. Entre altres, s'emmagatzema la durada o la freqüència de visualització de posicions publicitàries, la interacció amb aquestes, o els patrons de navegació i/o comportaments de l'usuari ja que ajuden a conformar un perfil d'interès publicitari. D'aquesta manera permeten oferir publicitat afí als interessos de l'usuari.\nA més de la publicitat gestionada pels webs de L'Aire Esports als seus serveis, els webs de L'Aire Esports ofereixen als seus anunciants l'opció de servir anuncis a través de tercers (“Ad-Servers”). D'aquesta manera, aquests tercers poden emmagatzemar cookies enviades des dels serveis de L'Aire Esports procedents dels navegadors dels usuaris, així com accedir a les dades que s'hi guarden.\nLes empreses que generen aquestes cookies tenen les seves pròpies polítiques de privadesa. Actualment, les webs de L'Aire Esports utilitzen la plataforma Doubleclick (Google) per gestionar aquests serveis. Per a més informació, aneu a\nCom puc deshabilitar les galetes al meu navegador?\nEs poden configurar els diferents navegadors per avisar l'usuari de la recepció de cookies i, si es vol, impedir-ne la instal·lació a l'equip. Així mateix, l'usuari pot revisar al seu navegador quines galetes té instal·lades i quin és el termini de caducitat de les mateixes, podent eliminar-les.\nPer ampliar aquesta informació consulteu les instruccions i manuals del vostre navegador:\nPer a més informació sobre l'administració de les galetes a Mozilla Firefox: http://support.mozilla.org/es/kb/habilitar-y-deshabilitar-cookies-que-los-sitios-we\nPer a més informació sobre l'administració de les galetes a Safari: http://www.apple.com/es/privacy/use-of-cookies/\nActualitzacions i canvis en la política de privadesa/cookies\nEls webs de L'Aire Esports poden modificar aquesta Política de Cookies en funció d'exigències legislatives, reglamentàries, o amb la finalitat d'adaptar aquesta política a les instruccions dictades per l'Agència Espanyola de Protecció de Dades, per això s'aconsella als usuaris que la visitin periòdicament.\nQuan es produeixin canvis significatius en aquesta Política de Cookies, aquests es comunicaran als usuaris bé mitjançant la web o mitjançant correu electrònic als usuaris registrats.